# III.3. – 1a. melléklet

## Az értekezés formai követelményei a tanulmányaikat 2020. szeptember 1. után megkezdő hallgatókra vonatkozóan

Az értekezést angol nyelven kell elkészíteni (függetlenül a közlemények nyelvétől). Ettől eltérően az értekezést magyar vagy angol nyelven lehet elkészíteni amennyiben a fokozatszerzés egészségtudományok vagy szociológiai tudományok tudományágban történik.

**A disszertáció szerkezetével kapcsolatos előírások**

A disszertáció terjedelme a címoldal, tartalomjegyzék, rövidítésjegyzék, irodalomjegyzék, köszönetnyilvánítás és csatolt közlemények nélkül, de beleértve az ábrákat, táblázatokat és grafikonokat 30- 60 oldal, társadalomtudományok területén legfeljebb 100 oldal lehet. Orvos-és egészségtudományok tudományterületen hosszabb (45-60 oldal) disszertáció akkor indokolt, ha a közleményekben megjelenten túl további eredmények is bemutatásra kerülnek.

*A disszertáció tagolása:*

Coverpage/Fedőlap

Table of Contents/Tartalomjegyzék (sorszámozott fejezetekkel)

List of Abbreviations / Rövidítések jegyzéke

1. Introduction (with the scientific background and the relevant literature)/ Bevezetés (irodalmi háttér)

2. Objectives/Célkitűzések

3. Methods/Módszerek

4. Results/Eredmények

5. Discussion/Megbeszélés

6. Conclusions/Következtetések

7. Summary (1page) /Összefoglalás (1 oldal )

8. References/Irodalomjegyzék

9. Bibliography of the candidate’s publications/Saját publikációk jegyzéke (a disszertációhoz kapcsolódó és attól független közleményeket – előadás és poszter, absztraktok nélkül - külön listában kell megadni) –

10. Acknowledgements/Köszönetnyilvánítás.

A tartalomjegyzéknek is ezt a szerkezetet kell követnie.

Minden fő fejezetet új oldalon kell kezdeni.

A disszertáció elengedhetetlen része az aláírt nyilatkozat az eredetiségről és a szerzői jogról (a honlapról letölthető).

*A disszertáció további formai előírásai:*

A4-es oldal

1,5-ös sortávolság

Times New Roman, 12-es betűméret

Sorkiegyenlítés

Margó minden irányban 3 cm

A fedőlap kivételével minden oldalt meg kell számozni (oldalszám a lap alján, középen). Nyomtatás: lehetőleg lézernyomtatóval jó minőségű papírra, egyoldalasan.

A közlemények jó minőségű fénymásolatát kell az értekezéshez csatolni.

*Fedőlapon feltüntetésre kerül:*

Értekezés címe, szerzője, témavezető neve, készítés helye, éve – Semmelweis Egyetem Doktori Iskola, a tagozat megnevezése, a tudományág megnevezése, a komplex vizsgabizottság tagjai, hivatalos bírálók neve ([mintá](http://phd.sote.hu/szabalyzat/fedolap.doc)t lásd a honlapon).

*Irodalomjegyzék, hivatkozások*:

Valamennyi hivatkozott közleményt, amely a disszertációban szerepel, fel kell tüntetni az irodalomjegyzékben, , és az irodalomjegyzékben felsorolt összes közleményre hivatkozni kell a disszertációban.

Más szerzők műveire az alábbi hivatkozási stílusokban lehet hivatkozni (orvos- és élettudomány területén a Vancouver stílus, egészség- és társadalomtudományi területen az APA 7. kiadású stílus használatos):

a.) vagy a Vancouver/NLM stílust (<http://www.biomedicaleditor.com/vancouver-style.html>) használva: a számozott hivatkozásokat a szövegben való előfordulásuk sorrendjében kell felsorolni, a szövegben pedig arab számokkal (pl. 1-5 vagy 6, 12) kell utalni a közlemények jegyzékére.

Folyóiratcikk idézésénél a szerző(k), cím, rövidített folyóiratnév, megjelenési év (esetleg hónap, nap kiegészítéssel), kötetszámozás, valamint a publikáció kezdő és utolsó oldala vagy cikkazonosítója. Könyvfejezet idézésénél az adott fejezet szerzőjén kívül feltüntetendő a könyv címe, szerkesztője vagy szerkesztői, a kiadó neve, a kiadás helye (város megnevezése) és éve, valamint az idézett fejezet kezdő és utolsó oldala. Könyv idézésénél a szerző(k), a cím, a kiadó neve, a kiadás helye (város megnevezése) és éve, valamint az idézett oldal jelölése szükséges.

A folyóiratok neveit a PubMed-ben vagy a Social Science Citation Index-ben szereplő rövidítések szerint kell megadni. A hazai folyóiratok rövidítéseit az adott folyóirat szerkesztősége által alkalmazott jelölés alapján kell alkalmazni.

Néhány példa Vancouver/NLM hivatkozási stílus szerint:

Folyóiratcikk esetében:

Jaiswal SP, Jain AK, Naik G, Soni N, Chitnis DS. Viral hepatitis during pregnancy. Int J Gynaecol Obstet. 2001;72(2):103–8.

Könyvfejezet esetében:

Rácz K. Adrenocorticotropin. Cushing-kór, Nelson-szindróma. In: Leövey A, editor. A klinikai endokrinológia és anyagcsere-betegségek kézikönyve. Budapest: Medicina Könyvkiadó Zrt; 2001. p. 178–86.

Könyv esetében:

Mabry TJ, Markham KR, Thomas MB. The Systematic Identification of Flavonoids. New York: Springer-Verlag; 1970. 62–68 p.

Webes hivatkozás esetében:

World Health Organization. WHO Coronavirus (COVID-19) Dashboard [Internet]. 2022 [updated 2022 March 31; cited 2022 Apr 1]. Available from: https://covid19.who.int

b.) vagy az APA 7. kiadású stílust (<https://apastyle.apa.org/style-grammar-guidelines>) használva: a hivatkozások az irodalomjegyzékben ABC sorrendben szerepelnek, a szövegben a szerző(k) nevével és az évszámmal (pl. Kovács et al., 1999, Kovács & Kiss, 2005) történik utalás a közleményekre.

Folyóiratcikk idézésénél a szerző(k), cím, teljes folyóiratnév, megjelenési év, kötetszámozás (füzetszám nem kötelező), a publikáció kezdő és utolsó oldala vagy cikkazonosítója, valamint a doi szám, ha van.

Könyvfejezet idézésénél az adott fejezet szerzőjén kívül feltüntetendő a könyv címe, szerkesztője vagy szerkesztői, a kiadó neve és éve, valamint az idézett fejezet kezdő és utolsó oldala. Könyv idézésénél a szerző(k), a cím, a kiadó neve és éve, valamint az idézett oldal jelölése szükséges.

A folyóiratok neveit APA stílusban teljes névvel kell feltüntetni.

Néhány példa APA 7. kiadású hivatkozási stílus szerint:

Folyóiratcikk esetében:

Jaiswal, S. P., Jain, A. K., Naik, G., Soni, N., & Chitnis, D. S. (2001). Viral hepatitis during pregnancy. International Journal of Gynaecology and Obstetrics, 72(2), 103-108. https://doi.org/10.1016/s0020-7292(00)00264-2

Könyvfejezet esetében:

Rácz, K. (2001). Adrenocorticotropin. Cushing-kór, Nelson-szindróma. In A. Leövey (Ed.), A klinikai endokrinológia és anyagcsere-betegségek kézikönyve (pp. 178-186). Medicina Könyvkiadó Zrt.

Könyv esetében:

Mabry, T. J., Markham, K. R., & Thomas, M. B. (1970). The systematic identification of flavonoids. Springer-Verlag. pp. 62-68.

Webes hivatkozás esetében

World Health Organization. (2022, March 31). WHO Coronavirus (COVID-19) Dashboard. Retrieved 2022 Apr 1 from https://covid19.who.int

*Ábrák, táblázatok*:

Az ábrákat és a táblázatokat felirattal, illetve olyan magyarázó szöveggel kell ellátni, amely önmagában is érthető. Ezt a táblázat fölött, illetve az ábra alatt kell elhelyezni. Az ábrákat és a táblázatokat külön-külön, de folyamatosan kell számozni és rájuk a szövegben hivatkozni (pl. Figure 1, Table 1.) Folyóiratból, könyvből átvett ábra/táblázat esetén az idézésnél leírtak szerint kell a forrásra hivatkozni és a szerzőnek gondoskodnia kell az esetleg szükséges engedélyek beszerzéséről.

*Tézisfüzet:*

1. A tézisfüzet fedőlapja a honlapon megadott minta alapján szerkesztendő
2. A tézisfüzet terjedelme 8-16 oldal, A5-ös formátum A tézisfüzetet angolul kell elkészíteni, ha a védés angol nyelvű vagy magyarul, ha a védés magyar nyelven történik.
3. A tézisfüzet szerkezete: 1. Introduction/Bevezetés – 2. Objectives/Célkitűzés – 3. Methods/Módszerek – 4. Results/Eredmények – 5. Conclusions/Következtetések – 6. Bibliography of the candidate’s publications /Saját publikációk jegyzéke (a disszertációhoz kapcsolódó közleményeket az egyéb publikációktól elkülönítve kell felsorolni).
4. A tézisfüzet irodalomjegyzéke csak a jelölt publikációit tartalmazza.

**Az értekezést elektronikus formában kell benyújtani e-mailben megküldve a**[**phddisszertacio@semmelweis.hu**](mailto:phddisszertacio@semmelweis.hu) **címre.**

**A beküldendő dokumentumok értekezés benyújtásakor:**

* a disszertáció pdf és word formában 10 MB alatt
* a disszertáció alapját szolgáló közlemények
* eljárási díj befizetésének igazolása
* a Központi Könyvtár által leigazolt könyvtári adatlap a saját publikációkról
* munkahelyi vita jegyzőkönyve
* nyelvvizsga bizonyítvány vagy nyelvtudásról szóló igazolás
* a tagozatvezető javaslata a bírálóbizottság összetételére
* a jelölt 30 napon belül keltezett munkáltatói igazolása
* nyilatkozat a disszertáció formai követelményeknek történő megfelelőségéről
* tézisfüzet magyar vagy angol nyelven.
* nyilatkozat eredetiségről és szerzői jogról
* nyilatkozat az értekezéshez felhasznált közleményben szereplő saját eredményekről
* nyilatkozat a házi védés jegyzőkönyve alapján történt módosításokról
* a témavezető nyilatkozata arról, hogy a plágium ellenőrzés alapján a disszertáció benyújtható

**Elővéleményezést követően a disszertáció 1 példányát bekötve kell a Doktori Hivatal részére megküldeni.**